als_Latn dik_Latn tur_Latn
Borxhi grek, Qeveria e SYRIZA zbut tonet me Brukselin
Transmetuar më 02.02.2015 - 20:58
PUBLICITET
Udhëheqësit grekë po përdorin një ton më pajtues në bisedimet për borxhin me partnerët evropianë.
Duke folur sot me Presidentin e Qipros, Nicos Anastadiades, kryeministri grek Alexis Tsipras tha se është i përkushtuar ndaj negociatave me partnerët evropianë dhe përjashtoi mundësinë për t’i kërkuar ndihmë Rusisë. Grekët presin që ai kryejë negociata me kreditorët e Eurozonës, tha ai, por brenda kornizës evropiane.
Pas bisedimeve me homologët e tij francez dhe britanik, Ministri grek i Financave, Yanis Varoufakis, pritet t’i thotë kreditorëve kryesorë të vendit se Greqia do të jetë e aftë ta trajtojë borxhin që ka, pa ndikuar tek investitorët privatë, sipas një burimi që e dha këtë informacion në kushtet e anonimitetit.
Qeveria greke, po ashtu siguroi mbështetjen e Presidentit Barack Obama për rinegociimin e paketës së ndihmave prej 240 miliardë eurosh, megjithë kundërshtimin e Gjermanisë.
als_Latn als_Latn fra_Latn als_Latn als_Latn als_Latn als_Latn